Дыщэ медалу тIу
Къэбэрдей-Балъкъэрым икIахэм дыщэ медалу тIу къыщахьащ Рязань щекIуэкIа тхэквандомкIэ Урысей Федерацэм и чемпионатым.
ЦIыхубзхэм я зэпеуэм къыхэжаныкIащ Хан Полинэ. Килограмм 67-м нэс зи хьэлъагъхэм я деж абы дыщэ медалыр щызыIэригъэхьащ.
Цакоев Сармат щынэхъ лъэщащ килограмм 68-м нэс зи хьэлъагъ цIыхухъухэм я деж. Абыи чемпионыгъэр къылъысащ.
Ханрэ Цакоевымрэ иджы хэтынущ Тыркумрэ Словениемрэ щыIэну дунейпсо зэпеуэхэм. Ахэр ягъасэ тренерхэу Хан Артур, Ахъмэт Амир, Шокъарэ Азрэталий сымэ.
Хьэтау Ислъам.
